OpenLLM-France/wikimedia huggingface dataset:
# Copa de Clubs de la CECAFA

La Copa de Clubs de la CECAFA és una competició futbolística organitzada pel Consell de les Associacions de Futbol de l'Àfrica Oriental i Central (CECAFA). És coneguda com a Kagame Interclub Cup des de 2002, quan el president de Ruanda Paul Kagame patrocinà la competició.

## Historial

Font:
| Any | Campió | Resultat | Finalista | Seu |
| 1967 | Abaluhya | 5-0 (no oficial) | Sunderland | |
| 1968–73 | No es disputà | No es disputà | No es disputà | No es disputà |
| 1974 | Simba | 0-0 | Abaluhya | Tanzània |
| 1975 | Young Africans | 2-0 | Simba | Zanzibar |
| 1976 | Luo Union | 2-1 | Young Africans | Uganda |
| 1977 | Luo Union | 2-1 | Horsed | Tanzània |
| 1978 | Kampala City Council | 0-0 (3-2 pen.) | Simba | Uganda |
| 1979 | Abaluhya | 1-0 | Kampala City Council | Somàlia |
| 1980 | Gor Mahia | 3-2 | Abaluhya | Malawi |
| 1981 | Gor Mahia | 1-0 | Simba | Kenya |
| 1982 | AFC Leopards | 1-0 | Rio Tinto | Kenya |
| 1983 | AFC Leopards | 2-1 | ADMARC Tigers | Zanzibar |
| 1984 | AFC Leopards | 2-1 | Gor Mahia | Kenya |
| 1985 | Gor Mahia | 2-0 | AFC Leopards | Sudan |
| 1986 | Al-Merrikh | 2-2 (4-2 pen.) | Young Africans | Tanzània |
| 1987 | Villa | 1-0 | Al-Merrikh | Uganda |
| 1988 | Kenya Breweries | 2-0 | Al-Merrikh | Sudan |
| 1989 | Kenya Breweries | 3-0 | Coastal Union | Kenya |
| 1990 | No es disputà | No es disputà | No es disputà | No es disputà |
| 1991 | Simba | 3-0 | Villa | Tanzània |
| 1992 | Simba | 1-1 (5-4 pen.) | Young Africans | Zanzibar |
| 1993 | Young Africans | 2-1 | Villa | Uganda |
| 1994 | Al-Merrikh | 2-1 | Express | Sudan |
| 1995 | Simba | 1-1 (5-3 pen.) | Express | Tanzània |
| 1996 | Simba | 1-0 | Armée Patriotique Rwandaise | Tanzània |
| 1997 | AFC Leopards | 1-0 | Kenya Breweries | Kenya |
| 1998 | Rayon Sports | 2-1 | Mlandege | Zanzibar |
| 1999 | Young Africans | 1-1 (4-1 pen.) | Villa | Uganda |
| 2000 | Tusker | 3-1 | Armée Patriotique Rwandaise | Ruanda |
| 2001 | Tusker | 0-0 (3-0 pen.) | Oserian | Kenya |
| 2002 | Simba | 1-0 | Prince Louis | Zanzibar |
| 2003 | Villa | 1-0 | Simba | Uganda |
| 2004 | Armée Patriotique Rwandaise | 3-1 | Ulinzi Stars | Ruanda |
| 2005 | Villa | 3-0 | Armée Patriotique Rwandaise | Tanzània |
| 2006 | Police | 2-1 | Moro United | Tanzània |
| 2007 | Armée Patriotique Rwandaise | 2-1 | Uganda Revenue Authority | Ruanda |
| 2008 | Tusker | 2-1 | Uganda Revenue Authority | Tanzània |
| 2009 | ATRACO | 1-0 | Al-Merrikh | Sudan |
| 2010 | Armée Patriotique Rwandaise | 2-0 | St. George SC | Ruanda |
| 2011 | Young Africans | 1-0 | Simba | Tanzània |
| 2012 | Young Africans | 2-0 | Azam | Tanzània |
| 2013 | Vital'O | 2-0 | Armée Patriotique Rwandaise | Sudan |
| 2014 | Al-Merrikh | 1-0 | Armée Patriotique Rwandaise | Ruanda |
| 2015 | Azam | 2-0 | Gor Mahia | Tanzània |
| 2016–17 | No es disputà | No es disputà | No es disputà | No es disputà |
| 2018 | Azam | 2-1 | Simba | Tanzània |
| 2019 | Kampala City Council | 1-0 | Azam | Ruanda |

## Referències

* ↑ «CECAFA Cup». rsssf. [Consulta: 9 abril 2019].
# Convent Centre Vocacional Mare Oviedo Schoental

El Convent Centre Vocacional Mare Oviedo Schoental és un edifici de Tortosa (Baix Ebre) protegit com a bé cultural d'interès local.

## Descripció

Els edificis formen una planta rectangular irregular per a tot el recinte (edificis i camps fruiters), i en forma d'"U" pel nucli principal d'edificacions. Al recinte del centre vocacional s'accedeix directament des del carrer Barcelona, i per mitjà d'un llarg camí de lleugera baixada que travessa un gran camp d'arbres fruiters. Les edificacions principals, disposades d'acord amb una "U" que volta per tres costats un pati central (obert, com es pot suposar pel costat restant), estan compostes per una gran nau longitudinal amb planta baixa, dos pisos superiors i teulada a doble vessant. Per altra banda, presenta als tres registres en alçada una organització en façana d'arcs de mig punt repetits, oberts amb portes i finestres a la planta baixa, amb finestres al primer pis, i amb petites finestres rectangulars -cegues i obertes de manera intermitent- al pis superior. El braç dret d'aquest edifici presenta la mateixa organització en façana, però de seguida perd bruscament la seva alçada i es transforma en un sol pis. El braç esquerra manté l'alçada amb planta baixa i dos pisos superiors, i connecta, pel seu extrem, amb la capella contigua de Sant Àngel -disposada en sentit paral·lel al cos longitudinal abans esmentat- amb capçalera orientat cap al pati central.

## Història

Aquest convent o centre vocacional fou fundat a partir d'una donació de la Sra. Teodora Grau i Huguet (donació de 15.000 pts), que permet comprar la finca i la casa existent a la mateixa cap al novembre de l'any 1878, encara que la fundació definitiva no es fa fins al març del 1880. La casa original fou reformada per ordre de la mare sor Àgata de Jesús (germanes Oblates del Santíssim Redemptor), i alguns anys més tard s'hi va construir un edifici nou. Per molts anys aquest centre fou dedicat com asil per a noies desemparades, i avui en dia exerceix únicament les funcions de centre vocacional. Té set hectàrees, i consta amb una plantació d'uns 800 arbres fruiters i una granja agrícola, així com tallers de costura, brodat.

## Vegeu també

* Capella del Sant Àngel del Centre Vocacional Mare Oviedo Schontal

## Referències

* 1 2 «Convent Centre Vocacional Mare Oviedo Schoental». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Cors (joc)

Els Cors és un joc de cartes l'objectiu del qual és acabar la partida amb el mínim de punts possible. És una evolució de l'original "Dame de Piques" francès. El joc estàndard es fa amb una baralla francesa i quatre jugadors. S'ha popularitzat molt a partir de la seva inclusió al sistema Windows.

## Descripció del joc

Es donen 13 cartes a cadascun i se'n passen 3 a l'adversari. Això es fa 3 vegades, ja que la quarta es comença sense passar-la a ningú. El jugador que en la seva mà tingui el 2 de trèvol comença el joc el qual es desenvoluparà en el sentit de les agulles del rellotge.
El que comença la ronda tira una carta enmig de la taula. Els altres han de seguir el pal. Guanya la mà (i comença la següent) qui ha tret la carta més alta. Si no es tenen cartes del pal escollit es pot tirar qualsevol altra, tenint en compte les cartes negatives o que valen punts. Algunes variants normatives diuen que no es pot tirar un cor fins que algú estigui "brut", és a dir, que tingui ja punts negatius. Les 4 cartes d'una mà es van apilant boca avall en un piló. Només es pot consultar l'última mà per comptar i planificar l'estratègia. Les cartes negatives es posen davant del jugador que se les ha emportat i a la vista.
Les cartes negatives són totes les de cors (valen cadascuna segons el valor numèric) i la carta de la Q de piques (la dama negra), que val 13 punts negatius. Cada carta negativa és dolenta, però si se sumen els 26 punts (tots els cors més la dama negra), es guanya automàticament el joc. És el que s'anomena bola, tocar el cel, o ple de dama.

## Referències

* ↑ Phillips, Hubert. The Pan book of card games. Londres: Pan Books, 1953. ISBN 0330201751.
* ↑ Slater, Jack. «How to Bring Back the Classic Windows 7 and XP Games on Windows 10 and 11» (en anglès). Make us of, 06-02-2022. [Consulta: 20 març 2023].
* 1 2 3 Parlett, David Sidney. A dictionary of card games. Oxford: Oxford University Press, 1992. ISBN 0-19-869173-4.
* 1 2 3 Fantini, Elvio. Enciclopedia práctica de los juegos de cartas. Barcelona: De Vecchi, D.L. 1991. ISBN 84-315-0950-3.

## Vegeu també

* Trumfo
* Rummy
# Cosmos 954

Cosmos 954 era un satèl·lit militar soviètic de vigilància oceànica del tipus US-A, l'equipament a bord de la qual estava alimentat per una bateria nuclear (coneguts a l'Occident amb el nom de RORSAT). En la fase de tornada a la Terra, a causa d'una avaria, el reactor va accedir a l'atmosfera i va precipitar sobre Canadà.
El Cosmos 954 fou el catorzè satèl·lit de tipus US-A a esdevenir operatiu. Va ser llançat amb un vector Ciklon-2 el 18 setembre de 1977.
El 23 gener de 1978 el satèl·lit va tornar a entrar a l'atmosfera terrestre. Malauradament, a causa d'una avaria, el reactor nuclear que duia incorporat no havia estat ejectat prèviament a l'òrbita alta i el dispositiu d'emergència de dispersió de les components radioactius en capes altes de l'atmosfera tampoc no havia funcionat. Com a conseqüència d'aquestes fallades, el satèl·lit es va estavellar als Territoris del Nord-Oest del Canadà, i va contaminar-hi una superfície de 124.000 quilòmetres quadrats.
Arran d'aquests esdeveniments, el govern canadenc va demanar a la Unió Soviètica una indemnització de 6.041.174,70 dòlars.
La URSS, en un primer moment, es va defensar, al·legant la falta de culpa en la caiguda del satèl·lit, que havia estat projectat i llançat en òrbita amb la màxima diligència. Va argumentar que no havia de compensar els danys perquè la caiguda havia tingut lloc no pas per pròpia incúria, sinó per força major. El Canadà va rebatre sostenint que n'hi havia prou amb el llançament del satèl·lit per generar una responsabilitat objectiva per part de l'URSS. Després de més resistències, la Unió Soviètica va considerar, finalment, que la indemnització fos deguda, no pas per una obligació jurídica sinó com a concessió generosa. En canvi, els soviètics van pagar solament tres milions de dòlars canadencs.

## Referències

* 1 2 «Settlement of Claim between Canada and the Union of Soviet Socialist Republics for Damage Caused by "Cosmos 954"» (en anglès). , 02-04-1981.
* 1 2 Reynolds, Glenn H. Outer Space: Problems of Law and Policy. Westview Press, 1998.
* 1 2 Benkö, 1985, p. 49-51.

## Bibliografia

* Benkö, Marietta. Space law in the United Nations. Martinus Nijhoff, 1985.

## Enllaços externs

* Natural Resources Canadà: Radiation Geophysics - Operation Morning Light - A personal account (anglès)
* Space Law: Settlement of Claim between Canadà and the Union of Soviet Socialist Republics for Damage Caused by „Cosmos 954“ (anglès)
* Prince of Wales Northern Heritage Centre: 1978 Cosmos 954 and Operation Morning Light (anglès)
# Cosmos 62 (forma lliure)

Cosmos 62 (Forma lliure) és una obra d'art d'Andreu Alfaro que pertany a la col·lecció de l'Institut Valencià d'Art Modern, i és la quarta obra del museu que més visites virtuals rep. És una escultura de ferro d'uns cinc metres d'altura.
El seu preu inicial va ser de 50 000 pessetes, i es va erigir al Parc natural del Penyal d'Ifac, a Calp. Era propietat del promotor immobiliari José Huguet, i després va ser venuda a l'IVAM. Tot i que es va plantejar que s'exhibira en el jardí d'escultures del museu, en 2019 va tornar a exhibir-se a Calp, situant-se en un emplaçament diferent de l’original.
Es tracta d'una obra monumental que respon a la utopia avantguardista d'unir vida i art, ja que en una carta de 1963 al seu amic Joan Fuster, l'artista va declarar la intenció de crear un art amb una projecció social palpable i constant. Aquesta projecció social implicava que les escultures havien d'exhibir-se en llocs públics, motiu que va justificar la seua tornada a Calp. Des del punt de vista experimental, destaca la plasticitat del ferro.

## Referències

* ↑ Fundación Santander Central Hispano; Centro Atlántico de Arte Moderno. Rumbos de la escultura española en el siglo XX.. Centro Atlántico de Arte Moderno, [©2001]. ISBN 84-89152-56-X. OCLC 51293313.
* ↑ Camarzana, Saioa. «¿Cuáles son las obras de arte que más visitas virtuales reciben?» (en castellà), 02-04-2021. [Consulta: 16 agost 2021].
* 1 2 3 4 Institut Valencià d'Art Modern; R. Robles. 50 obras maestras de la Colección del IVAM : 1950-2000. Valencia: Institut Valencià d'Art Modern, 2019, p. 10. ISBN 978-84-482-6416-1. OCLC 1241664690.
* ↑ Martín Martínez, José; Rodríguez. Andreu Alfaro : en torno a la escultura : escritos y entrevistas, 2015. ISBN 978-84-370-9714-5. OCLC 944085774.
* ↑ Centeno López, Fernando; Castaños Alés; Sala de Exposiciones Alameda. Andreu Alfaro : Goethe y nuestro tiempo : del 8 de julio al 3 de septiembre de 2005, Sala de Exposiciones Alameda, Diputación de Málaga. Diputación de Málaga, 2005. ISBN 84-7785-694-X. OCLC 71242080.
* ↑ «La escultura Cosmos 62, de Andreu Alfaro, más cerca de volver a Calp». Alicanteplaza. [Consulta: 17 agost 2021].
* ↑ Garsán, Carlos. «El jardín del IVAM ya tiene quién (o qué) le proteja». Cultur Plaza. [Consulta: 17 agost 2021].
* 1 2 «Calp restaura la escultura de Andreu Alfaro 'Cosmos 62'». Levante-EMV, 18-12-2019. [Consulta: 17 agost 2021].
# Cova des Rafal Vell

La cova des Rafal Vell és una cova artificial prehistòrica situada a la possessió des Rafal Vell, al municipi de Llucmajor, Mallorca. Les dimensions d'aquesta cova són de 19,8 m de llargària per 7,8 m d'amplada. La seva alçada màxima és de 2 m.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 61. ISBN 84-500-5970-4.
# Czarnołęka

Czarnołęka o Dębinka és una illa deserta del riu Oder, a Szczecin (Polònia). Té una superfície de 270 hectàrees. Hi ha boscos.
# Creu de Mislata

La Creu de Mislata és una construcció d'estil gòtic del segle xv situada en el límit del terme municipal de Mislata (Horta Sud) amb València.

## Història

El 1411 al mateix lloc on hi ha la creu, hi havia altra diferent que va ser enderrocada el 6 de maig d'aquell any. La reconstrucció d'aquesta va començar el 28 de març del 1432. La funció que tenia era fer de duana per a València a banda de marcar la divisió dels termes municipals de Mislata i la capital. Dècades abans que avui dia, hi passava la carretera València-Madrid, on ara hi ha el Camí Vell de Xirivella i envoltada pels edificis del municipi.

## Descripció

El conjunt arquitectònic es pot diferenciar en dues parts:
La Creu: Pilar octogonal, coronat per un capitell amb escultura de vuit cares. A les cares hi podem veure en quatre d'aquestes les armes de la ciutat i en les altres quatre relleus dels sants principals de la ciutat com són Sant Miquel ,Sant Vicent, Sant Josep i la Mare de Déu dels Desamparats. La seva construcció és un ferro, ja que l'original d'estil gòtil va estar enderrocada anys enrere.
La cuculla: Recobriment de la creu cobert amb teula àrab torrada i recolzada en quatre pilars de planta rectangular. Tres dels pilars són motllures convexes, de les quals les dues exteriors acaben a l'altura de la creu en capitells gòtics, més concretament del segle xv, i en l'exterior conclou amb unpedrís rectangular amb una bola al damunt.

## Referències

* ↑ Digital, La Vanguardia. «[http://hemeroteca.lavanguardia.es/preview/1989/10/25/pagina-9/33289744/pdf.html?search=Mislata Edición del martes, 12 julio 1921, página 9 - Hemeroteca - Lavanguardia.es]» (en castellà). [Consulta: 11 novembre 2017].
* 1 2 3 «Ayuntamiento de Valencia. CRUZ CUBIERTA DE MISLATA» (en castellà). [Consulta: 11 novembre 2017].
# Creu de Malta

La creu de Malta és un dels símbols de l'Orde de Sant Joan de Jerusalem i consisteix en una creu amb vuit puntes, formada per quatre braços que formen sengles V amb el vèrtex al centre. Sembla que el símbol no va associar-se amb els cavallers fins a mitjans del segle xvi. Modernament, la creu apareix en diversos símbols nacionals de República de Malta, com ara les seves monedes d'euro, i en algunes condecoracions.

## Referències

* ↑ Foster, Michael. «History of the Maltese Cross, as used by the Order of St John of Jerusalem». The order of Saint John. Arxivat de l'original el 15 de setembre 2008. [Consulta: 5 abril 2015].
# Craterocephalus honoriae

Craterocephalus honoriae és una espècie de peix pertanyent a la família dels aterínids.

## Descripció

* Pot arribar a fer 7 cm de llargària màxima.
* 6-7 espines i 7-8 radis tous a l'aleta dorsal i 1 espina i 9-12 radis tous a l'anal.

## Alimentació

És predominantment carnívor.

## Hàbitat

És un peix d'aigua marina i salabrosa, demersal i de clima temperat.

## Distribució geogràfica

Es troba al Pacífic occidental: és un endemisme d'Austràlia.

## Observacions

És inofensiu per als humans.

## Referències

* ↑ McCulloch A. R., 1912. Notes on some Australian Atherinidae. Proc. R. Soc. Queensl. v. 24. 47-53.
* ↑ uBio (anglès)
* ↑ Ogilby, J. D., 1912. On some Queensland fishes. Memoirs of the Queensland Museum v. 1: 26-65, Pls. 12-14.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 FishBase (anglès)
* 1 2 Ivantsoff, W. i L.E.L.M. Crowley, 1999. Atherinidae. Silversides (or hardyheads). P. 2113-2139. A: K.E. Carpenter i V.H. Niem (eds.). FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). FAO, Roma.
* ↑ Edgar, G.J. i C. Shaw, 1995. The production and tropic ecology of shallow-water fish assemblages in southern Australia. III. General relationships between sediments, seagrasses, invertebrates and fishes. J. Exp. Mar. Biol. Ecol. 194:107-131.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Dave Mirra Freestyle BMX 2

Dave Mirra Freestyle BMX 2 és la seqüela del videojoc Dave Mirra Freestyle BMX. Està disponible en Playstation 2, Gamecube, Game Boy Advance i Xbox.

## Enllaços externs

* Fitxa del joc per a PS2 a Gamespot.com (anglès)
# Cuniculus (canal)

* No s'ha de confondre amb Cuniculus.
Un cuniculus (plural cuniculi) és un tipus de canal d'aigua, usat per antigues civilitzacions a la Península italiana. Com que l'ús general italià antic deriva de l'ús etrusc, el terme té importància, particularment, per referir-se als cuniculus etruscs.

## Descripció

Un cuniculus podia tenir qualsevol forma des d'una forma de canal fins a un complex sistema de túnels. Els usos van ser múltiples: reg, drenatge, desviament, subministrament, etc.
La ciutat de Veii es va destacar pel seus cuniculi. La comunitat italiana de Formello al nord de Veii era famosa pels nombrosos cuniculi allà existents.
Els romans van usar els cuniculi de Veii per minar la seva ciutadella.

## Construccions similars
### Albelló

Les definicions oficials d'albelló indiquen un canal superficial o un conducte subterrani per donar sortida a les aigües sobreres o brutes.
* Els albellons de drenatge correspondrien als antics cuniculums (cuniculi en llatí). En principi les aigües conduïdes no eren potables però tampoc no eren brutes.
** Els albellons de drenatge tenien una aplicació en la regulació de les aigües dels camps i de les mines, impedint acumulacions d'aigua.

### Mina d'aigua

Des del punt de vista constructiu, una mina d'aigua és idèntica a un cuniculum.

### Mines de setge

En el setge de ciutats o castells amb muralles un dels mètodes d'atac era l'excavació de mines fins que els atacants podien situar-se per sota del mur amb possibilitats d'enderrocar-lo. En època romana aquestes mines es coneixien amb el terme cuniculus i els sapadors que hi treballaven cuniculari.
* En alguns setges, els atacants aprofitaven els albellons existents.
* Una de les tàctiques típiques de defensa eren les contra-mines.

## Referències

* ↑ Everitt, A (2012), The Rise of Rome, page 122.
* ↑ The Etruscans: Technology and Engineering. Nancy Padgett.
* ↑ Vedia Izzet. The Archaeology of Etruscan Society. Cambridge University Press, 13 desembre 2007, p. 196–. ISBN 978-1-107-32091-8.
* ↑ Robert Sallares. Malaria and Rome: A History of Malaria in Ancient Italy. OUP Oxford, 5 setembre 2002, p. 77–. ISBN 978-0-19-924850-6.
* ↑ El cuniculus de Tàrraco.
* ↑ AQVA DVCTA.Guía para la ruta cultural del acueducto romano de Tempul a Gades.
* ↑ Ingeniería minera antigua y medieval en el suroeste ibérico.
* ↑ Stephen Turnbull. Siege Weapons of the Far East (2): AD 960–1644. Bloomsbury Publishing, 20 agost 2012, p. 79–. ISBN 978-1-78200-226-0.
* ↑ Isaac Landmann. A treatise on mines for the use of the Royal military academy at Woolwich. Bensley, 1815, p. 3–.
# Departament de Chuquisaca

El Departament de Chuquisaca és una divisió administrativa de Bolívia.

## Províncies

Se sotsdivideix en 10 províncies (provincias):
| Província | Capital | Províncies de Chuquisaca |
| Belisario Boeto | Villa Serrano | Províncies de Chuquisaca |
| Hernando Siles | Monteagudo | Províncies de Chuquisaca |
| Jaime Zudáñez | Presto | Províncies de Chuquisaca |
| Juana Azurduy de Padilla | Azurduy | Províncies de Chuquisaca |
| Luis Calvo | Villa Vaca Guzmán (Muyupampa) | Províncies de Chuquisaca |
| Nor Cinti | Camargo | Províncies de Chuquisaca |
| Oropeza | Sucre | Províncies de Chuquisaca |
| Sud Cinti | Villa Abecia | Províncies de Chuquisaca |
| Tomina | Padilla | Províncies de Chuquisaca |
| Yamparáez | Tarabuco | Províncies de Chuquisaca |

## Referències

* ↑ «Departament de Chuquisaca». Gran Enciclopèdia Catalana. Barcelona: Grup Enciclopèdia Catalana.
# Damien Chouly

Damien Chouly (Llemotges, 27 de novembre de 1985) és un jugador de rugbi a XV francès. Juga en equip de França i evoluciona al lloc de tercera línia centre. Ha signat d'ara endavant a l'USAP per a l'estació 2007-081.

## Carrera
### En club

* fins a 2007 : CA Brive
* des de 2007 : USAP
En equip nacional
És convocat el juliol de 2006 a passar els tests físics de l'estació 2006-2007 amb el grup França en companyia de 50 jugadors.
Ha honorat la seva primera capa internacional en equip de França el 2 de juny de 2007 contra l'equip de Nouvelle-Zélande, llavors que els internacionals de l'Estadi toulousain, de l'ASM Clermont Auvergne, del Biarritz olímpic i de l'Estadi francès discutien les semifinals del Top 14 2006-07 als seus clubs respectius.

## Palmarès

* 2009: campió de França
* 2 seleccions en equip de França el 2007
* Equipa amb França -21 anys :
* 2006 : campió del món a França, 5 seleccions (Irlanda, Gal·les, Sud-àfrica dues vegades, Austràlia)
* 9 seleccions el 2005-2006
* 2005 : participació en el campionat del món a Argentina, 5 seleccions (Itàlia, Irlanda, Anglaterra, Austràlia, Nova Zelanda), 1 prova
* 10 seleccions el 2004-2005
* Equipa amb França -18 anys : 3 seleccions el 2003 (Gal·les, Esbajoca, Anglaterra)

## Enllaços externs

* Perfil a lequipe.fr
* Estadístiques a itsrugby.fr